b'\n_START_ARTICLE_\nLittle Earthquakes\n_START_SECTION_\nTaustaa\n_START_PARAGRAPH_\nEnnen Little Earthquakesi\xc3\xa4 Amos oli julkaissut pop-levyn Y Kant Tori Read samannimisen b\xc3\xa4ndin kanssa 1988. Levy kuitenkin floppasi ja b\xc3\xa4ndi hajosi. Levyn julkaissut Atlantic Records kuitenkin piti Amosin sooloartistina ja vuonna 1992 julkaistusta soololevyst\xc3\xa4 tuli menestys. Little Earthquakesin kappaleet ovat Amosin s\xc3\xa4velt\xc3\xa4mi\xc3\xa4 ja yhdistelev\xc3\xa4t poppia, rockia ja klassista musiikkia. Piano on t\xc3\xa4rkein instrumentti._NEWLINE_Sanoituksissaan Amos k\xc3\xa4sittelee hyvin henkil\xc3\xb6kohtaisia asioita. A cappella -laulu "Me and a Gun" kertoo Amosille 1980-luvulla sattuneesta kauhukokemuksesta kun h\xc3\xa4net raiskattiin esiintymisen j\xc3\xa4lkeen. Useat muista lauluista kertovat Amosin selviytymisest\xc3\xa4 ja eheytymisest\xc3\xa4 pahoista kokemuksista. "Winter" kertoo itsen\xc3\xa4istymisest\xc3\xa4 ja tytt\xc3\xa4ren suhteesta is\xc3\xa4\xc3\xa4ns\xc3\xa4. "Tear in Your Hand" kertoo erosta ja viittaa my\xc3\xb6s Neil Gaimanin fantasiasarjakuvaan The Sandman esimerkiksi s\xc3\xa4keess\xc3\xa4 "If you need me, me and Neil will be hanging out with the Dream King."'